**Dumnezeu scrie zilele una după alta**

*Costel Zăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Din pământ zorii se-nalță

cerul se dă la o parte

lumea pune în balanță

viața parcă lângă moarte

Cerul se dă la o parte

să răsară Dumnezeu

și vedem până departe

cum a fost va fi mereu

Să răsară Dumnezeu

lumea pune în balanță

ce-i ușor lângă ce-i greu

din pământ zorii se-nalță

Cerul se dă la o parte

ca o filă dintr-o carte

Costel Zăgan, CEZEISME II